ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0547/01

υποβολή: Wilhelm Piecyk (PSE) προς την Επιτροπή

(27 Φεβρουαρίου 2001)

Θέμα: Φόροι κατά την είσοδο με ναυταθλητικά σκάφη και σκάφη αναψυχής στα ελληνικά ύδατα

Στην απάντηση στη γραπτή ερώτηση Ε-1062/00(1) του βουλευτή von Wogau η Επιτροπή ανακοίνωσε στις 6 Ιουνίου 2000, ότι είχε την πρόθεση να εξετάσει ενδελεχώς τον αμφίβολο χαρακτήρα του συμβιβάσιμου των τελών εισόδου με το κοινοτικό δίκαιο.

Για το λόγο αυτό, θα ερχόταν σε επαφή με την Ελλάδα ώστε να διευκρινίσει την κατάσταση καθώς και θα προχωρούσε στις απαραίτητες επαφές για να συλλέξει όλες τις περαιτέρω πληροφορίες. Επιπλέον, ανακοίνωσε ότι θα εξέταζε ενδεχομένως το εν λόγω θέμα στο πλαίσιο της διαδικασίας σύμφωνα με το άρθρο 226 της Συνθήκης.

Με βάση τα ανωτέρω ρωτώ την Επιτροπή:

1. Ποιες πρόσθετες πληροφορίες έχει συλλέξει η Επιτροπή έως σήμερα;

2. Σε ποια συμπεράσματα έχει καταλήξει η Επιτροπή ενόψει της πληροφόρησης την οποία έχει λάβει σε ό,τι αφορά το συμβιβάσιμο των εξεταζόμενων τελών εισόδου με το κοινοτικό δίκαιο;

3. Πως αιτιολογεί η Επιτροπή τα συμπεράσματά της; Έχει η Επιτροπή ξεκινήσει ήδη τη διαδικασία σύμφωνα με το άρθρο 226 ή σκέπτεται να το πράξει στο άμεσο μέλλον;

(1) ΕΕ C 26 E της 26.1.2001, σελ. 150.

Απάντηση του κ. Bolkestein εξ ονόματος της Επιτροπής

(19 Απριλίου 2001)

Η Επιτροπή απηύθυνε στην Ελλάδα, στις 12 Σεπτεμβρίου 2000, επιστολή όχλησης, σχετικά με τα τέλη κυκλοφορίας που αναφέρει το Αξιότιμο Μέλος του Κοινοβουλίου. Η απάντηση των ελληνικών αρχών, με ημερομηνία 20 Νοεμβρίου 2000, δεν κρίνεται ικανοποιητική. Πράγματι, η Ελλάς δεν προτείνει να καταργήσει τους εν λόγω φόρους, και τα επιχειρήματά της, στην προσπάθειά της να αποδείξει τη συμβατότητά τους με τις απαιτήσεις του κοινοτικού δικαίου, δεν είναι πειστικά.

Ως εκ τούτου, οι προαναφερθέντες φόροι κρίνεται ότι είναι φόροι ισοδύναμου αποτελέσματος με τους εισαγωγικούς δασμούς, και επομένως δεν συμβιβάζονται με τα άρθρα 23, 25 και 133 (πρώην άρθρα 9, 12 et 113) της συνθήκης ΕΚ" συνεπώς η Επιτροπή σκοπεύει να συνεχίσει τη διαδικασία που κίνησε έναντι της Ελλάδας.
ΓΡΑΠΤΗ ΕΡΩΤΗΣΗ E-0093/01

υποβολή: Rosa Migulez Ramos (PSE) προς την Επιτροπή

(29 Ιανουαρίου 2001)

Θέμα: Χωματερή με πτώματα αγγελάδων στην Mesa (Γαλικία, Ισπανία)

Οι πρώτες μέρες του έτους χαρακτηρίσθηκαν στην Γαλικία από την ανακάλυψη, σε ένα παλαιό ορυχείο επιφανείας ορείας κρυστάλλου, άνω των 300 πτωμάτων ζώων που είχαν μεταφερθεί εκεί με την μεγαλύτερη δυνατή μυστικότητα. Οι δράστες αυτές της απόρριψης θα πρέπει να είναι οιπάλληλοι της επιχείρησης στην οποία είχε αναθέσει η περιφερειακή κυβέρνηση την καύση των εν λόγω πτωμάτων τα οποία δεν ήταν κατάλληλα για να περιληφθούν στην τροφική αλυσίδα.

Λαμβάνονταςπόψη τους λόγους που επικαλέσθηκαν οι Ισπανικές αρχές και οι αρχές της Γαλικίας για να αιτιολογήσουνε την εν λόγω απόρριψη, ερωτάται η Επιτροπή τα εξής:

Ελέγχει άραγε η Επιτροπή και σε περίπτωση καταφατικής απαντήσεως μέσω ποιών μηχανισμών- την στα κράτη μέλη εφαρμογή των μέτρων που έχουν εγκριθεί από το Συμβούλιο Υπουργών για την εξάλειψη της ΣΕΒ και για την προστασία τηςγείας των ευρωπαίων καταναλωτών;

Ποιες κυρώσεις θα επιβάλλει η Ευρωπαϊκή Επιτροπή σε συμπεριφορές όπως αυτή που περιγράφεται ανωτέρω;

Ποιες ενέργειες σκέπτεται να εγκρίνει η Επιτροπή στην προκείμενη περίπτωση απόρριψης πτωμάτων ζώων στη Γαλικία;

Απάντηση του κ. Byrne εξ ονόματος της Επιτροπής

(13 Μαρτίου 2001)

Για ζητήματα δημόσιαςγείας καιγείας των ζώων, πολιτική της Επιτροπής είναιψηλού επιπέδου επαγρύπνηση, ώστε να εξασφαλισθεί ότι τα κράτη μέλη συμμορφώνονται πλήρως με τιςποχρεώσεις τους σύμφωνα με το κοινοτικό δίκαιο.

Οι εμπειρογνώμονες της Επιτροπής διεξάγουν τακτικούς επί τόπου ελέγχους σε όλα τα κράτη μέλη για να εξακριβώνουν την ορθή εφαρμογή της κοινοτικής νομοθεσίας για τη σπογγώδη εγκεφαλοπάθεια των βοοειδών (ΣΕΒ) και τα συναφή θέματα.

Το ειδικό ζήτημα που έθεσε η αξιότιμη βουλευτής ερευνάται από την Επιτροπή.

Εάν, μετά από έλεγχο των πραγματικών περιστατικών, η Επιτροπή σχηματίσει την άποψη ότι η Ισπανία δεν εκπληρώνει τιςποχρεώσεις της, η Επιτροπή είναι έτοιμη να προβεί σε όλες τις αναγκαίες ενέργειες της αρμοδιότητάς της για να εξασφαλίσει το σεβασμό του κοινοτικού δικαίου. Εάν χρειάζεται, οι ενέργειες αυτές θα μπορούσαν να περιλαμβάνουν την κίνηση διαδικασίας επί παραβάσει βάσει του άρθρου 226 (πρώην άρθρου 169) της συνθήκης ΕΚ.
ΓΡΑΠΤΗ ΕΡΩΤΗΣΗ E-0050/01

υποβολή: Bart Staes (Verts/ALE) προς την Επιτροπή

(22 Ιανουαρίου 2001)

Θέμα: Κοινή Εξωτερική Πολιτική Πολιτική Ασφάλειας και η πρωτοβουλία Εθνικής Πυραυλικής Άμυνας (ΕΠΑ)

Ο Πρόεδρος των Ηνωμένων Πολιτειών κ. George W. Bush είναι δεδηλωμένος οπαδός της αποκαλούμενης αντιπυραυλικής ασπίδας (Εθνικής Πυραυλικής Άμυνας).

Η αντιπυραυλική ασπίδα θα προστατεύει τις ΗΠΑ από πυραυλική επίθεση. Το σχέδιο όμως αποτελεί απειλή για την ασφάλεια της ευρωπαϊκής ηπείρου. Η Ρωσική κυβέρνηση επισημαίνει την ασυμβατότητα του προγράμματος ΕΠΑ με την συνθήκη ΑΒΠ (αντιβαλλιστικών πυραύλων) του 1972. Ο Βρετανός Υπουργός Εξωτερικών κ. Robin Cook εκφράζει φόβους για ένα νέο μαραθώνιο εξοπλισμών.

Εάν η Αμερικανική κυβέρνηση επιδιώκει πράγματι τηνλοποίηση αντιπυραυλικής ασπίδας χρειάζεται τηνποστήριξη της Βρετανικής κυβέρνησης δεδομένου ότι τμήμα της ασπίδας αυτής θα εγκατασταθεί στο Νότιο Yorkshire.

1. Ποία είναι η άποψη της Επιτροπής όσον αφορά την αντιπυραυλική ασπίδα (Εθνική Πυραυλική Άμυνα);

2. Συμβιβάζεται κατά την άποψη της Επιτροπής η αντιπυραυλική ασπίδα (Εθνική Πυραυλική Άμυνα) με την σύμβαση ΑΒΠ του 1972; Εάν ναι, ποία επιχειρήματα προβάλλει η Επιτροπή για ναποστηρίξει ότι η αντιπυραυλική ασπίδα (Εθνική Πυραυλική Άμυνα) συμβιβάζεται με τη Σύμβαση ΑΒΠ του 1972;

3. Προσυπογράφει η Επιτροπή τους φόβους του Βρετανού Υπουργού Εξωτερικών κ. Robin Cook για ένα νέο μαραθώνιο εξοπλισμών εάν αναπτυχθεί η αντιπυραυλική ασπίδα από τις Ηνωμένες Πολιτείες; Εάν όχι, βάσει ποιών επιχειρημάτων απορρίπτει η Επιτροπή τις θέσεις του Βρετανού Υπουργού Εξωτερικών κ. Robin Cook;

4. Υποστηρίζει ναι ή όχι η Επιτροπή την εγκατάσταση τμήματος της αντιπυραυλικής ασπίδας στο Νότιο Yorkshire, λαμβάνονταςπόψη τις απαντήσεις που έδωσε στα ερωτήματα 1,2 και 3;

Απάντηση του κ. Patten εξ ονόματος της Επιτροπής

(30 Μαρτίου 2001)

Πρόκειται για θέμα που αφορά την άμυνα και, ως εκ τούτου, ευρίσκεται εκτός του πεδίου των κοινοτικών αρμοδιοτήτων.
ΓΡΑΠΤΗ ΕΡΩΤΗΣΗ P-0272/01

υποβολή: Christian von Boetticher (PPE-DE) προς την Επιτροπή

(2 Φεβρουαρίου 2001)

Θέμα: Ηλεκτρονικό γραμματόσημο/συμβατότητα με τις κοινοτικές οδηγίες περί προστασίας δεδομένων

Τα γερμανικά ταχυδρομεία (Deutsche Post AG), αλλά και τα αντίστοιχα ολλανδικά και ιταλικά προγραμματίζουν την εισαγωγή ηλεκτρονικού γραμματοσήμου, δηλαδή τα γραμματόσημα θα μπορούν να φορτώνονται απ' ευθείας από το Internet (διαδίκτυο) και να τυπώνονται στο φάκελο. Για το σκοπό αυτό όμως θα πρέπει να αποθηκευθούν ορισμένα δεδομένα του χρήστη όπως αποστολέας, παραλήπτης, κόμιστρα, ημερομηνίες αποστολής κλπ. Από τα δεδομένα αυτά μπορούν όμως να προκύψουν περαιτέρω συμπεράσματα (συχνότητα ταχυδρομικών επαφών με ορισμένες διευθύνσεις και από αυτά εκ νέου άλλες πληροφορίες ιδιωτικής φύσεως όπως συμμετοχή σε συνδικάτα, ιδιωτικός ιατρός κλπ.

Πιστεύει η Επιτροπή, ότι τα σχέδια αυτά είναι συμβατά με τις οδηγίες της ΕΕ για την προστασία των φυσικών προσώπων κατά την επεξεργασία δεδομένων που αφορούν πρόσωπα ιδιαίτερα σε ό,τι αφορά το θέμα της αποθήκευσης δεδομένων όχι αποκλειστικά με σκοπό την προώθηση του ταχυδρομείου αλλά περαιτέρω και από πλευράς ασφάλειας κατά ενδεχομένων απατών. Πιστεύει η Επιτροπή ότι μπορεί να αποκλεισθεί ο κίνδυνος κακής χρήσεως με τις ανωτέρω διευθύνσεις; Πιστεύει η Επιτροπή ότι ένα σύστημα, το οποίο θα λειτουργεί χωρίς την ανάγκη αποθήκευσης παρόμοιων δεδομένων θα έπρεπε να τύχει της προτιμήσεως έναντι των συστημάτων που αναπτύσσονται από τις ταχυδρομικές επιχειρήσεις;

Απάντηση του κ. Bolkestein εξ ονόματος της Επιτροπής

(2 Μαρτίου 2001)

Η Επιτροπή δεν έχει στη διάθεσή της λεπτομερείς πληροφορίες σχετικά με την πρόθεση επεξεργασίας δεδομένων προσωπικού χαρακτήρα εκ μέρους των γερμανικών, ολλανδικών και ιταλικών ταχυδρομείων την οποία αναφέρει ο αξιότιμος βουλευτής. Σε γενικές γραμμές, η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(1) προβλέπει στο άρθρο 6 ότι τα δεδομένα προσωπικού χαρακτήρα πρέπει να συλλέγονται για καθορισμένους, σαφείς και νόμιμους σκοπούς και η μεταγενέστερη επεξεργασία τους να συμβιβάζεται με τους σκοπούς αυτούς. Επίσης, σύμφωνα με την αρχή της αναλογικότητας, εφόσονπάρχουν εναλλακτικά μέσα που επιτρέπουν την επίτευξη του

ίδιου αποτελέσματος, πρέπει να επιλεγεί εκείνο το μέσο που συνεπάγεται την επεξεργασία των ελάχιστων δεδομένων για τηνλοποίηση του στόχου της επεξεργασίας. Το άρθρο 6 της οδηγίας 95/46/ΕΚ προβλέπει ρητά ότι τα δεδομένα πρέπει να είναι κατάλληλα, συναφή προς το θέμα και όχιπερβολικά σε σχέση με τους σκοπούς για τους οποίους συλλέγονται.

(1) ΕΕ L 281 της 23.11.1995.
ΓΡΑΠΤΗ ΕΡΩΤΗΣΗ E-0170/01

υποβολή: Alexandros Alavanos (GUE/NGL) προς την Επιτροπή

(1 Φεβρουαρίου 2001)

Θέμα: Δημιουργία δικτύου αδελφοποιημένων πόλεων

Δήμοι της Ελλάδας, της Κύπρου, της Γαλλίας και άλλων περιοχών που έχουν αδελφοποιηθεί μέσω και του προγράμματος αδελφοποιήσεις πόλεων, στην προσπάθειά τους να αναπτύξουν με καλύτερους όρους τη συνεργασία τους, προχώρησαν στη δημιουργία ενός κοινού δικτύου αδελφοποιημένων πόλεων και περιοχών της Μεσογείου. Με τη δημιουργία του δικτύου επιδιώκεται, αφενός, η κοινή δράση και συνεργασία με άλλες τοπικές αυτοδιοικήσεις α', β' και γ' βαθμού των χωρών της Μεσογείου, με επιστημονικά κέντρα και ιδρύματα, με τα Όργανα της Ε.Ε. και τους διεθνείς οργανισμούς και, αφετέρου, η αναζήτηση της πολιτιστικής ταυτότητας των λαών της Μεσογείου.

Δεδομένου ότι οι πολιτικές της Ε.Ε. επιδιώκουν τη διακρατική και αποκεντρωμένη συνεργασία:

1. Αναγνωρίζεται από τα Όργανα της Ε.Ε. η νομικήπόσταση ενός δικτύου αδελφοποιημένων πόλεων της Μεσογείου; Με ποιές προϋποθέσεις και όρους πρέπει να γίνει η σύστασή του;

2. Τί δυνατότητεςπάρχουν για συμμετοχή του δικτύου στα διάφορα προγράμματα της Ε.Ε. (αδελφοποιήσεις πόλεων, Meda, Euromed-Heritage κ.ά.);

Απάντηση της κας Reding εξ ονόματος της Επιτροπής

(27 Μαρτίου 2001)

Η Επιτροπή αναγνωρίζει την ύπαρξη δικτύων αδελφοποιημένων πόλεων και εκφράζει την ιδιαίτερη ικανοποίησή της για τη δημιουργία τους καθώς ο λόγος για αυτού του είδους τις ενέργειες, δηλαδή η προσέγγιση και η αμοιβαία κατανόηση των ευρωπαίων πολιτών, εξυπηρετείται πολύ καλύτερα μέσω της πολύπλευρης συνεργασίας των τοπικών αρχών.

Ωστόσο, για να μπορούν οι ενέργειες των δικτύων αυτών να λάβουν χρηματοδότηση από την Επιτροπή πρέπει όλοι οι συμμετέχοντες δήμοι να είναι αδελφοποιημένοι και η αίτηση για επιχορήγηση να εισάγεται σύμφωνα με τους όρους που προβλέπονται στην αντίστοιχη πρόσκλησηποβολής προτάσεων.

Η συμμετοχή των πόλεων στα άλλα κοινοτικά προγράμματα είναι κανονικά δυνατήπό τις προϋποθέσεις που διέπουν το κάθε ενδιαφερόμενο πρόγραμμα καιπό την επιφύλαξη ότι αυτό δεν θα οδηγήσει σε διπλή χρηματοδότηση της επιχορηγούμενης δραστηριότητας.
ΓΡΑΠΤΗ ΕΡΩΤΗΣΗ E-0337/01

υποβολή: Christopher Huhne (ELDR) προς την Επιτροπή

(13 Φεβρουαρίου 2001)

Θέμα: Επίπεδα δασμών

1. Μπορεί να επισημάνει η Επιτροπή, για το τελευταίο έτος για το οποίο είναι διαθέσιμα, τα σταθμισμένα μέσα επίπεδα δασμών στις εισαγωγές μη γεωργικών προϊόντων στην Ευρωπαϊκή Ένωση, την Ιαπωνία και τις Ηνωμένες Πολιτείες;

2. Μπορεί επίσης να επισημάνει κατά προσέγγιση τα αντίστοιχα επίπεδα για κάθε έτος πριν από τις σημαντικές συμφωνίες απελευθέρωσης των διεθνών συναλλαγών, από τη δημιουργία των Κοινοτήτων και μετά;

Απάντηση του κ. Lamy εξ ονόματος της Επιτροπής

(19 Μαρτίου 2001)

1. Οι μέσοι σταθμισμένοι δασμοί για τα μη γεωργικά προϊόντα το 1998 ήταν οι εξής:

>ΚΤΜ ΟΠΝΒΧΒ>

2. Δενπάρχουν οι πληροφορίες που απαιτούνται για την απάντηση του δεύτερου ερωτήματος.
ΓΡΑΠΤΗ ΕΡΩΤΗΣΗ E-0338/01

υποβολή: Christopher Huhne (ELDR) προς την Επιτροπή

(13 Φεβρουαρίου 2001)

Θέμα: Τιμές προϊόντων

Εν συνεχεία της απάντησης που έδωσε ο κ. Fischler στη γραπτή ερώτηση E-2730/00(1) στις 11 Οκτωβρίου, μπορεί να επισημάνει η Επιτροπή γιατί οι πληροφορίες σχετικά με τις αγορές που έχουν στη διάθεσή τους οι φορείς ρύθμισης αυτών των αγορών δεν περιλαμβάνουν πιο ενημερωμένα στοιχεία;

(1) ΕΕ C 113 E της 18.4.2001, σελ. 159.

Απάντηση του κ. Fischler εξ ονόματος της Επιτροπής

(16 Μαρτίου 2001)

Στη γραπτή του ερώτηση E-2730/00, το Αξιότιμο Μέλος του Κοινοβουλίου είχε ζητήσει την εκτίμηση της Επιτροπής για την ποσοστιαία διαφορά μεταξύ των τιμών των πέντε πλέον σημαντικών γεωργικών προϊόντων εντός της Κοινότητας στο τέλος κάθε έτους για τα πέντε τελευταία χρόνια και των τιμών των ίδιων προϊόντων που διαπιστώθηκαν στις διεθνείς αγορές. Στην απάντηση που είχε δοθεί σάυτή την ερώτηση, είχε γίνει αναφορά στις πληροφορίες για τις τιμές που λαμβάνονται από τον Οργανισμό Οικονομικής Συνεργασίας και Ανάπτυξης (ΟΟΣΑ), από τη βάση δεδομένων εκτιμήσεων για τηνποστήριξη των παραγωγών (μία βάση δεδομένων που δημιουργήθηκε από τη γραμματεία του ΟΟΣΑ βάσει μιας μεθόδου που συμφωνήθηκε από κοινού με τις χώρες του ΟΟΣΑ) για την περίοδο 1995-1998.

Για τη διαχείριση των οργανώσεων κοινής αγοράς, η Επιτροπή βασίζεται σε συγκεκριμένα και ενημερωμένα στοιχεία για τις τιμές τόσο στις εσωτερικές όσο και στις διεθνείς αγορές. Τα στοιχεία αυτά μπορεί να διαφέρουν από μέρα σε μέρα ή από εβδομάδα σε εβδομάδα ανάλογα, μεταξύ άλλων, με τη συγκεκριμένη αγορά, τα χαρακτηριστικά του προϊόντος, την τελική του χρήση και τη χώρα προέλευσης. Τα στοιχεία αυτά βρίσκονται στη διάθεση των φορέων ρύθμισης της αγοράς, συμπεριλαμβανομένων τωνπαλλήλων των κρατών μελών, μέσω των τακτικών επιτροπών διαχείρισης.
ΓΡΑΠΤΗ ΕΡΩΤΗΣΗ E-0135/01

υποβολή: Christopher Huhne (ELDR) προς την Επιτροπή

(31 Ιανουαρίου 2001)

Θέμα: Κινητικότητα του εργατικού δυναμικού

Προτίθεται η Επιτροπή να καταδείξει τυχόν στοιχεία που διαθέτει όσον αφορά τον βαθμό της κινητικότητας του εργατικού δυναμικού στην Ευρωπαϊκή Ένωση (κινητικότητα εντός των κρατών μελών, διαπεριφερειακή και διακρατική κινητικότητα) σε σύγκριση με την κινητικότητα που παρατηρείται στο εργατικό δυναμικό των Ηνωμένων Πολιτειών και της Ιαπωνίας;

Απάντηση της κ. Διαμαντοπούλου εξ ονόματος της Επιτροπής

(28 Μαρτίου 2001)

Σύμφωνα με εκτιμήσεις, το 1999 λίγο λιγότερο από το 4 % του πληθυσμού ηλικίας άνω των 15 ετών στην Κοινότητα δεν ήτανπήκοοι του κράτους μέλους στο οποίο κατοικούσαν. Η καθαρή μετανάστευση προς την Κοινότητα αντιπροσωπεύει περίπου το 0.2 % του συνολικού πληθυσμού. Το αντίστοιχο ποσοστό για τις Ηνωμένες Πολιτείες ανέρχεται σε 0.35 %. Η καθαρή μετανάστευση στην Ιαπωνία είναι αμελητέα (12 000 σε πληθυσμό 126 εκατομμυρίων).

Το 1997, περίπου το ένα τέταρτο της μεταναστευτικής κίνησης προς τα κράτη μέλη ήταν επαναπατριζόμενοι, ένα επιπλέον 17 % προερχόταν από άλλα κράτη μέλη και 57 % προερχόταν από τρίτες χώρες.

Στις Ηνωμένες Πολιτείες, μεταξύ 1998 και 1999, περίπου 1.4 εκατ. άτομα (3 % των διακινούμενων) προήλθαν από το εξωτερικό.

Σύμφωνα με εκτιμήσεις, στην Ευρώπη το 1996, 1 στους 6 εργαζόμενους άλλαξαν θέση εργασίας, και λίγο περισσότερο από το 1½% του πληθυσμού σε ηλικία εργασίας μετακινήθηκε μεταξύ περιφερειών NUTS2(1). Η διαπεριφερειακή μετανάστευση είναι πολύψηλότερη στα βόρεια κράτη μέλη όπου ανέρχεται κατά μέσο όρο σε 2 % ή περισσότερο, σε σχέση με τα νότια κράτη όπου είναι χαμηλότερη από 1 %. Οι νέοι ηλικίας γύρω στα 20 είναι ασύγκριτα οι πιο κινητικοί(ηλικίας μεταξύ 15 και 24 ετών στις Κάτω Χώρες και στο Ηνωμένο Βασίλειο) και η κινητικότητα μειώνεται αισθητά όσο αυξάνεται η ηλικία.

Ηπηρεσία απογραφής των Ηνωμένων Πολιτειών (United States Census Bureau) αναφέρει ότι το 1999, 43 εκατ. κάτοικοι των ΗΠΑ (15.9 % του πληθυσμού) άλλαξαν τόπο κατοικίας. Πρόκειται για το χαμηλότερο αριθμητικό στοιχείο από τότε που άρχισε η συγκέντρωση των εν λόγω στατιστικών. Το 59 % μετακινήθηκε εντός της ίδιας επαρχίας, το 20 % μετοίκησε σε άλλη επαρχία της ίδιας πολιτείας, ενώ το 18 % μετοίκησε σε άλλη πολιτεία.

Η στατιστικήπηρεσία της Ιαπωνίας αναφέρει ότι το 1999 οι Ιάπωνες διακινούμενοι στο εσωτερικό της χώρας ανήλθαν σε 6.1 εκατ. άτομα, με δείκτη εσωτερικής μετανάστευσης της τάξεως του 4.93 %. Σημειώθηκε μείωση κατά 1.4 % σε σύγκριση με προηγούμενα έτη, και ήταν η τέταρτη συνεχής ετήσια μείωση από τότε που άρχισε η συγκέντρωση των εν λόγω στοιχείων το 1954.

(1) NUTS (Nomenclature des Units Territoriales et Statistiques- ονοματολογία εδαφικών στατιστικών μονάδων).
ΓΡΑΠΤΗ ΕΡΩΤΗΣΗ E-0169/01

υποβολή: Konstantinos Hatzidakis (PPE-DE) προς την Επιτροπή

(1 Φεβρουαρίου 2001)

Θέμα: Παρατυπίες στην ανάθεση μελετών στο Κτηματολόγιο στην Ελλάδα

Στις 10.11.00 κατέθεσα ερώτηση (Ε-3647/00)(1) σχετικά με πιθανές παρατυπίες στην ανάθεση μελετών κτηματογράφησης στο Δεύτερο Κύριο Πρόγραμμα τουπό κατάρτιση Κτηματολογίου της Ελλάδας. Στην απάντησή της η Επιτροπή, αφού επιβεβαίωσε ότι έχει πράγματι λάβει καταγγελίες, ανέφερε ότι έλαβε από τις ελληνικές αρχές απάντηση σε επιστολή που τους απέστειλε και την εξετάζει. Ολοκλήρωσε η Επιτροπή τη λεπτομερή αξιολόγηση της γραπτής απάντησης των ελληνικών αρχών;

Αν ναι, είναι η Επιτροπή σε θέση να δώσει ακριβείς απαντήσεις στις προηγούμενες ερωτήσεις μου;

(1) ΕΕ C 151 E της 22.5.2001, σελ. 198.

Απάντηση του κ. Bolkestein εξ ονόματος της Επιτροπής

(05 Απριλίου 2001)

Η Επιτροπή μπορεί να επιβεβαιώσει στο αξιότιμο μέλος του Κοινοβουλίου ότι πράγματι αξιολόγησε τη γραπτή απάντηση των ελληνικών αρχών σχετικά με τους ισχυρισμούς για παρατυπίες κατά τη διαδικασία προκήρυξης διαγωνισμού όσον αφορά τις μελέτες του ελληνικού Κτηματολογίου. Προκειμένου να διευκρινίσει ορισμένες πτυχές της διαδικασίας που παραμένουν αδιευκρίνιστες, η Επιτροπή έστειλε μια καινούρια επιστολή στις ελληνικές αρχές στο πλαίσιο της εξέτασης αυτών των καταγγελιών.

Η Επιτροπή οφείλει, συνεπώς, να περιμένει την απάντηση των ελληνικών αρχών σ' αυτήν την τελευταία επιστολή πριν αποφασίσει για το ποια συνέχεια θα δώσει σ'αυτήν τηνπόθεση.
ΓΡΑΠΤΗ ΕΡΩΤΗΣΗ P-0302/01

υποβολή: Minerva Malliori (PSE) προς την Επιτροπή

(2 Φεβρουαρίου 2001)

Θέμα: ΣΠΑΝΙΟ ΕΙΔΟΣ ΓΕΡΑΚΙΟΥ ΥΠΟ ΕΞΑΦΑΝΙΣΗ

Ο μαυροπετρίτης είναι σημαντικό είδος γερακιού που φωλιάζει κατά σχεδόν 95 % εντός της επικράτειας των κρατών μελών της Ένωσης (κυρίως στην Ελλάδα, Ιταλία και Ισπανία).

Σύμφωνα με στοιχεία του Μουσείου Φυσικής Ιστορίας του Πανεπιστημίου Κρήτης κατά την περίοδο 1999-2000, στην Κρήτη, σημειώθηκε σημαντικός αριθμός θανάτων πουλιών αυτού του είδους με αποτέλεσμα, ο μαυροπετρίτης να τίθεταιπό απειλή εξαφάνισης.

Με αυτά τα δεδομένα, ερωτάται η Ευρωπαϊκή Επιτροπή:

1. Περιλαμβάνεται το είδος αυτό στην κοινοτική οδηγία για την προστασία της άγριας ορνιθοπανίδας;

2. Προτίθεται η Επιτροπή να εκπονήσει Σχέδιο Δράσης για την προστασία του μαυροπετρίτη ώστε να μην αποτελεί είδοςπό εξαφάνιση ειδικά σε περιοχές (Ελλάδα) όπουπάρχει ευαίσθητη οικολογική ισορροπία;

Απάντηση της κ. Wallstrm εξ ονόματος της Επιτροπής

(26 Μαρτίου 2001)

Ο μαυροπετρίτης (Falco eleonorae) εμφανίζεται στο παράρτημα Ι της οδηγίας 79/409/ΕΟΚ του Συμβουλίου της 2ης Απριλίου 1979 για τη διατήρηση άγριων πτηνών(1), ως είδος που πρέπει ναποβληθεί σε ειδικά μέτρα διατήρησης όσον αφορά το φυσικό του οικότοπο. Ειδικότερα, τα κράτη μέλη πρέπει να ορίσουν ζώνες ειδικής προστασίας για τη διατήρηση ειδών του παραρτήματος Ι.

Η Ελλάδα δεν έχει ορίσει επαρκείς ζώνες για την προστασία άγριων πτηνών του παραρτήματος Ι, συμπεριλαμβανομένου του μαυροπετρίτη. Η Επιτροπή έχει επομένως ανοίξει φάκελο και ερευνά το θέμα.

Η Επιτροπή έχει προγραμματίσει την προετοιμασία προγραμμάτων δράσης για ορισμένα είδη πτηνών του παραρτήματος Ι που έχουν προτεραιότητα για χρηματοδότηση στο πλαίσιο του προγράμματος LIFE(2). Σ'αυτό το πλαίσιο η εταιρία Birdlife International ετοίμασε πρόγραμμα δράσης για το μαυροπετρίτη, το οποίο έγινε δεκτό στην τελευταία συνέλευση της επιτροπής Ornis επίσημων αντιπροσώπων των κρατών μελών, και συμβάλλει στην εφαρμογή της προαναφερθείσας οδηγίας.

Αυτό το πρόγραμμα δράσης περιλαμβάνει συστάσεις ειδικά προς την Ελλάδα, η οποία κατέχει σημαντικές αναπαραγωγικές αποικίες για αυτό το είδος πτηνού. Η εφαρμογή αυτών των συστάσεων είναι θέμα εθνικής αρμοδιότητας.

(1) ΕΕ L 103 της 25.4.1979.

(2) Κανονισμός (ΕΚ) αριθ. 1655/2000 του Κοινοβουλίου και του Συμβουλίου της 17ης Ιουλίου 2000 σχετικά με το χρηματοδοτικό μέσο για το περιβάλλον (LIFE), ΕΕ L 192 της 28.7.2000.
ΓΡΑΠΤΗ ΕΡΩΤΗΣΗ E-0522/01

υποβολή: Jonas Sjstedt (GUE/NGL) προς την Επιτροπή

(22 Φεβρουαρίου 2001)

Θέμα: Μειωμένες ασφαλιστικές εισφορές εργοδοτών

Ένα πολιτικό κόμμα στη Σουηδία πρότεινε να μειωθούν οι ασφαλιστικές εισφορές των εργοδοτών για όλους τους εργαζομένους άνω των 57 ετών. Οι ασφαλιστικές εισφορές για άτομα άνω των 57 ετών θα μπορούσαν να μειωθούν κατά 10 % ως μέτρο ενθάρρυνσης των εργοδοτών να απασχολούν εργαζομένους μεγαλύτερης ηλικίας.

Λαμβάνονταςπόψη την παλαιότερη συζήτηση στη Σουηδία όταν δεν επετράπη στους εργοδότες στην Βόρεια Σουηδία να μειώσουν τις ασφαλιστικές εισφορές, επειδή θεωρήθηκε ότι το μέτρο αυτό νόθευε τον ανταγωνισμό σε επίπεδο εσωτερικής αγοράς, μπορεί η Επιτροπή να αναφέρει εάν είναι δυνατόν για ένα κράτος μέλος να μειώσει μονόπλευρα τις ασφαλιστικές εισφορές των εργοδοτών για μια ομάδα εργαζομένων μιας συγκεκριμένης ηλικίας στην εθνική αγορά εργασίας;

Απάντηση της κ. Διαμαντοπούλου εξ ονόματος της Επιτροπής

(3 Απριλίου 2001)

Η Επιτροπή είναιπέρ του στόχου να αυξηθεί η συμμετοχή στην αγορά εργασίας των εργαζομένων μεγαλύτερης ηλικίας και να προωθηθεί η παράταση του επαγγελματικού βίου. Ο στόχος αυτός που εδραιώνεται επίσης στην απόφαση 2001/63/ΕΚ του Συμβουλίου, της 19ης Ιανουαρίου 2001, για τις κατευθυντήριες γραμμές της πολιτικής απασχόλησης των κρατών μελών για το 2000(1), κατευθυντήρια γραμμή 3, η οποία αναφέρει ότι όλα τα κράτη μέλη αναπτύσσουν πολιτικές για την παράταση του επαγγελματικού βίου με στόχο τη βελτίωση της ικανότητας των εργαζομένων μεγαλύτερης ηλικίας και την παροχή κινήτρων σε αυτούς ώστε να παραμείνουν εργαζόμενοι όσο το δυνατόν περισσότερο, ιδίως με την αναθεώρηση των συστημάτων φόρων και παροχών προκειμένου να μειωθούν τα αντικίνητρα και να καταστεί ελκυστικότερο για εργαζόμενους μεγαλύτερης ηλικίας να συνεχίσουν να εργάζονται. Επιπλέον, η κατευθυντήρια γραμμή 12 ζητά από τα κράτη μέλη να μειώσουν το έμμεσο κόστος της εργασίας για ειδικές ομάδες στόχους. Το μέτρο που περιγράφει ο κ. βουλευτής φαίνεται να ευθυγραμμίζεται με τους στόχους αυτούς με τον όρο να εφαρμοστεί οριζόντια σε όλους τους τομείς της οικονομίας, προκειμένου να μην ευνοηθούν συγκεκριμένοι τομείς ή επιχειρήσεις.

Στο σημείωμά της για τον έλεγχο των κρατικών ενισχύσεων και τη μείωση του κόστους εργασίας(2), η Επιτροπή διευκρίνισε ότι τα μέτρα που αφορούν ορισμένες κατηγορίες εργαζομένων δεν συνιστούν κρατική ενίσχυσηπό την έννοια του άρθρου 87 (πρώην άρθρου 92) παράγραφος 1 της συνθήκης ΕΚ, εφόσον εφαρμόζονται κατά τρόπο αυτόματο σε ολόκληρο το κράτος μέλος χωρίς να γίνονται διακρίσεις ανάμεσα στις επιχειρήσεις. Σύμφωνα με τους όρους αυτούς, η μείωση των εισφορών του εργοδότη για τους εργαζόμενους μεγαλύτερης ηλικίας δεν εμπίπτει στους κανόνες περί κρατικών ενισχύσεων.

Τέλος, η Επιτροπή επαναλαμβάνει ότι η ευθύνη για το σχεδιασμό και τη χρηματοδότηση των συστημάτων κοινωνικής προστασίας ανήκει στα κράτη μέλη (Σύσταση 92/442/ΕΟΚ του Συμβουλίου της 27ης Ιουλίου 1992 για τη σύγκλιση των στόχων και των πολιτικών κοινωνικής προστασίας(3)).

(1) ΕΕ L 22 της 24.1.2001.

(2) ΕΕ C 1 της 3.1.1997.

(3) ΕΕ L 245 της 26.8.1992.